recursal/SuperWikiNEXT-32B huggingface dataset:
MUDr. **Ján Pavličko** (\* 9. september 1927, Spišská Belá – † 14. október 1993, Banská Bystrica) bol slovenský lekár – gynekológ.

Životopis
---------

Pôsobil v roku 1958 – 1975 ako lekár NsP KÚNZ v Banskej Bystrici, neskôr primár gynekologicko-pôrodníckeho oddelenia NsP KÚNZ v Banskej Bystrici a krajský odborník (1978 – 1989). Pod jeho vedením vznikali na oddelení špeciálne ordinariáty, bol ordinárom pre gynekologické prekancerózy a choroby mliečnej žľazy, v Banskej Bystrici zriadil krajské oddelenie klinickej onkológie (1978 – 1979), v KÚNZ založil cytologické laboratórium a v ontocytológii vyškolil odborníkov. Zaviedol nové liečebné a operačné metódy. Po odchode z KÚNZ pracoval ako obvodný gynekológ v OÚNZ v Banskej Bystrici. Autor odborných článkov, štúdií a prednášok.

Literatúra
----------

* Kto bol kto v histórii Banskej Bystrice 1255 – 2000

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
**Chiméra** (po grécky *Χίμαιρα* (Chímaira)) je v gréckej mytológii dcéra stohlavého obra Tyfóna a Echidny, napoly ženy, napoly hada. Sama bola fantastický netvor.

*Chiméra* – Katedrála Notre-Dame (Paríž)
Chiméra z Arezza – etruská bronzová socha
Predná časť tela Chiméry mala podobu leva, prostriedok divej kozy a zadná časť tela podobu draka. Jej tri papule chrlili oheň. Žila v rokline sopky a strážila vchod do podsvetia. Keď zacítila človeka, vyliezla zo svojej nory a chrlila na neho oheň. Zabil ju Bellerofontes, ktorý priletel na okrídlenom koni Pegasovi a Chiméru zasiahol niekoľkými smrtiacimi šípmi z bezpečnej výšky. Prvým šípom ju len zranil a tak na neho zaútočila ohňom zo svojich troch papúľ, šibala chvostom a vysoko za ním vyskakovala. No Bellerofontes dal na hrot svojej kopije olovo, ktoré sa v plamennej papuli netvora roztavilo a spálilo jej vnútornosti.

Súrodencami Chiméry boli: 

* Orthos – dvojhlavý pes
* Kerberos – trojhlavý pes žijúci v podsvetí
* Sfinga – obluda so ženskou hlavou, levím telom a vtáčími krídlami
* Hydra – obluda s hadím telom a deviatimi dračími hlavami

Slovo *chiméra* v novodobom slovníku pretrvalo ako označenie preludu, vidiny, klamnej predstavy, či niečoho nereálneho.

Odraz v umení
-------------

Napriek tomu, že Chiméra bola netvor, antickí umelci ju zobrazovali často. Jej najznámejšie zobrazenie je zrejme bronzová socha *Chiméra z Arezza*, vynikajúce dielo etruského umelca z 5. storočia pred naším letopočtom. Nachádza sa v Archeologickom múzeu vo Florencii.

Induská (Harappská) civilizácia
-------------------------------

V induskej civilizácii je chiméra zobrazená na mnohých tabuľkách ("pečatidlách"). Znázornené sú rôzne druhy chimér zložených zo zvierat vyskytujúcich sa na indickom subkontinente. Aký názov mala chiméra v induskej civilizácii nie je známe.

Literatúra
----------

* *Slovník antické kultury*. Praha : Svoboda, 1974. 717 s.
* Vojtech Zamarovský: *Bohovia a hrdinovia antických bájí*
* Graves, Robert: *Řecké mýty*, 2004, ISBN 80-7309-153-4
* Houtzager, Guus: *Encyklopedie řecké mytologie*, ISBN 80-7234-287-8
* Gerhard Löwe, Heindrich Alexander Stoll: *ABC Antiky*

Iné projekty
------------

Commons
* Spolupracuj na Commons Commons ponúka multimediálne súbory na tému **Chiméra (mytológia)**

Externé odkazy
--------------

* Harappan Chimaeras as ‘Symbolic Hypertexts’. Some Thoughts on Plato, Chimaera and the Indus Civilization

  


| * z
* d
* u
Grécka mytológia |
| --- |
| Prabohovia | 
* Ókeanos
* Téthys
* Chaos
* Erebos
* Gaia
* Eros
* Nyx
* Ouranos
* Aithér
* Hémera
* Kronos
* Titani

 | Zeus |
| Olympskí bohovia | 
* Zeus
* Héra
* Poseidón
* Ares
* Hermes
* Héfaistos
* Afrodita
* Aténa
* Apolón
* Artemis
* Hébé
* Hélios
* Hestia
* Démétér
* Dionýzos
* Hádes
* Persefoné
* Thaumas

 |
| Hrdinovia | 
* Herakles
* Achilles
* Iasón
* Argonauti
* Perseus
* Oidipus
* Théseus
* Triptolemos
* Bellerofontes

 |
| Bytosti | 
* satyrovia
* kentauri
* gorgony
* nymfy
* Medúza
* Minótauros
* Hydra
* chiméra
* kyklop
* múza

 |
| Ďalšie témy | 
* Dvanásť Heraklových úloh
* Trójska vojna
* Odysea
* Sedem proti Tébam
* Eleusínske mystériá

 |
Sedliaci pri rozdeľovaní pôdy na obecnej rade, tzv. mire. Obraz S.A. Korovina Na Miru.
**Občina** alebo **obščina** bola v cárskom Rusku dedina so spoločnou obecnou držbou pôdy, ktorá bola jednotlivcom znova prideľovaná do užívania.

Išlo teda o pozemkové spoločenstvo. Pôda patrila obci/celému spoločenstvu. Pozemky boli prerozdeľované medzi rodiny na základe počtu členov v pravidelných intervaloch. Dane sa platili spoločne a za každého člena. Vysokí úradníci sa nemuseli namáhať vyberaním daní od každého človeka zvlášť, lebo túto prácu za nich vykonala občina, keďže musela odovzdať vždy celú sumu. Dane sa platili aj za utečencov, preto sa ľudia medzi sebou strážili, aby nemuseli za niekoho platiť. 

Rusi pôdu nekultivovali, nemali žiadne stroje, nevyužívali hnojenie, oproti ostatnej Európe boli príliš zaostalí, mohli sa spoliehať len na vlastnú prácu. Po zrušení nevoľníctva roku 1861 roľníci dostali pôdu. Zrušiť zastaralý spôsob občinového hospodárenia bežný v ruských regiónoch Ruského impéria sa pokúsil ruský štátnik Piotr Stolypin.

Referencie
----------

1. ↑   *Obščina, Megaenciklopedia Kirilla i Mefodia* [online]. megabook.ru, [cit. 2017-06-22]. Dostupné online. (po rusky)
**Paleogeografia** (z gréčtiny) je vedný odbor, považovaný za časť historickej geológie i fyzickej geografie, ktorý sa zaoberá rekonštrukciou geografických podmienok v minulosti Zeme, najmä rozmiestnením pevnín, horstiev a oceánov. Tieto štúdie, ktorých výsledkom sú paleogeografické mapy je možné presne konštruovať iba pre krátke geologické obdobia, najčastejšie oddelenia alebo stupne. Rekonštrukcia geografických podmienok sa uskutočňuje na základe hodnotenia prostredia, v ktorom vznikali sledované súvrstvia usadených hornín (faciálnej analýzy stratigrafického záznamu). Najpresnejšie paleogeografikcé mapy sú tzv. palinspastické mapy, v ktorých boli rozvinuté zvrásnené vrstvy a príkrovy a odstránené zlomy čím sa rozsah rekonštruovaných sedimentačných paniev môže blížiť skutočnosti.

Rozšírenie oceánov a kontinentov je výrazne závislé od pohybov zemskej kôry, klímy a s ňou súvisiacmi javmi ako je pohyb pólov alebo postavením Zeme voči Slnku. Postavenie kontinentov sa v histórii Zeme zákonite menilo v závislosti od platňovej tektoniky. Paleogeografické štúdie majú veľký význam pri detailnom poznávaní sedimentačných paniev, čo je potrebné pri vyhľadávaní ložísk ropy, plynu a uhlia. Paleogeografia okrem geológie úzko súvisí s paleoklimatológiou, paleontológiou či paleomagnetikou.

Paleogeografické stopy
----------------------

Prítomnosť pevniny možno pozorovať v sedimentoch na viacerých znakoch. Najtypickejším priame znaky sú kontinentálne fácie, napr. červené sedimenty, najčastejšie pieskovce. Horniny so zachovanými fosíliami suchozemských živočíchov alebo uhoľné sloje. Nepriamym znakom je chýbanie stratigrafického záznamu - hiát, ktorý mohol byť spôsobený eróziou vyzdvihnutej oblasti. Ďalšie údaje môžu poskytnúť merania smerov prúdenia turbiditných prúdov, ktoré môžu byť merané na základe sedimentárnych textúr (napr. mechanoglyfov alebo imbrikácie). Dôležité tiež môžu byť petrografické rozbory obliakov v zlepencoch. Takto môžu byť zistené oblasti, ktoré boli zdrojom znosu, a teda hovoria o tom, kde sa nachádzala vynorená pevnina.

Vodné prostredie môžeme určiť charakteristickými usadenými horninami, obvykle aj hojnejšími fosíliami. Typickou horninou je flyš, lumachelové a organodetritické vápence, krieda, opuky, rádiolarity atď.

Iné projekty
------------

Commons
* Spolupracuj na Commons Commons ponúka multimediálne súbory na tému **Paleogeografia**


|  |  |
| --- | --- |
| Portal | Portál vedy o Zemi |
Narmerova paleta
**Narmer** bol egyptský faraón 0. dynastie, často je však zaraďovaný do 1. dynastie. Možno je totožný s Menim, ktorý je považovaný za zjednotiteľa Horného a Dolného Egypta do jedného štátu. Narmer je na rozdiel od neho historicky doložený vládca, jeho existenciu nám dokladajú písomné dokumenty z doby jeho vlády a známa *Narmerova paleta*. Na jednej strane je vyobrazený Narmer s korunou Horného Egypta, ako kyjom zabíja nepriateľa, na druhej strane je Narmer s korunou Dolného Egypta, jeho meno je napísané na obidvoch stranách tejto palety. Iným dokladom jeho existencie je hlavica vojnového kyja nájdeného v Abyde, na nej sa tiež nachádza Narmerovo meno.

Kráľova hrobka
--------------

Narmerova hrobka sa našla v Abyde, kde sa nachádza pohrebisko hlavného mesta Horného Egypta Ceneja. Hrobku tvorí jama, ktorá je obložená nepálenými tehlami, jej pôdorys má rozmery 11x9,4 metra, nadzemná časť je už zničená. Pri Nagáde, ktorá leží severne od chrámového komplexu v Karnaku, však bola neskôr objavená hrobka jeho manželky, kráľovnej Neithotepy. Táto hrobka bola ale oveľa väčšia ako kráľova hrobka v Abyde. Na základe toho vznikla hypotéza, že Narmerova hrobka v Abyde je iba symbolická a že jeho skutočnú hrobku je potrebné ešte hľadať. S veľkou pravdepodobnosťou sa nachádza v Sakkáre, čo je hlavné pohrebisko hlavného mesta zjednoteného Egypta Menneferu.

Totožnosť s inými kráľmi
------------------------

Je isté, že Narmer existoval, pri niektorých panovníkoch, ktorí žili zhruba v rovnakom čase, to však isté nie je. Niektorí egyptológovia ho považujú za totožného s tradičným zjednotiteľom Egypta Menim, podľa iných je totožný aj s kráľom Ahom. Faraóni používali, hlavne v skorších obdobiach, viac mien. Pravdepodobnejšie je však, že Aha bol Narmerovým synom. Časť egyptológov považuje Narmera za totožného s kráľom Serketom, ktorý je však historicky doložený a je známejší pod označením Kráľ Škorpión.

Pozri aj
--------

* Meni
* Aha

Externé odkazy
--------------

* *The Narmer Catalog*

  

  


|  |
| --- |
| Narmer**0. dynastia** |
| Vladárske tituly |
|
| Predchodca**Škorpión II.** | **Egyptský faraón**? – 3032 pred Kr. | Nástupca**Meni** |

Autoritné údaje: * GND: 1139480855
* LCCN: n92057273
* VIAF: 75508578
* WorldCat: lccn-n92057273
**Ján Paškay** (\* 16. apríl 1897, Banská Štiavnica – † 14. máj 1956, Banská Bystrica, pochovaný v Banskej Štiavnici) bol funkcionár KSČ a verejný činiteľ.

Jeho otec František Paškay, matka Anna rod. Višňovská, manželka Gizela rod. Sommerová.

Životopis
---------

Vyučil sa za rezbára v dielni na výrobu kostolného náradia v Banskej Štiavnici. Pracoval ako robotník vo Zvolene, Banskej Štiavnici, Banskej Belej. Roku 1919 príslušník maďarskej ČA, 1921 zakladajúci člen KSČ. Pre rev. činnosť štátnym aparátom perzekvovaný, väznený v Banskej Bystrici, Banskej Štiavnici, v Leopoldove. Počas SNP predseda OV KSS v Banskej Štiavnici, člen partizánskych skupín, spolupracovník 5. ústredného ilegálneho vedenia KSS.

Ocenenie
--------

* Roku 1945 vyznamenaný Čs. vojnovým krížom 1939, roku 1946 Radom SNP II. tr.

Literatúra
----------

* Slovenský biografický slovník

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
**Ischyros** (starogr. *Ισχυρός* – *Ischyros*) bol olympijský víťaz v behu na jedno stadion v roku 516 pred Kr.

Ischyros zo sicílskej Himery zvíťazil v behu na jedno stadion na 66. olympijských hrách v roku 516 pred Kr. V Olympii sa beh na jedno stadion zaviedol už na počiatku hier, t. j. v roku 776 pred Kr. a bol jedinou súťažnou disciplínou do roku 724 pred Kr. keď do programu hier zaradili i beh na dve stadiá. Beh na jedno stadion sa ale aj po zaradení ďalších súťažných disciplín považoval za hlavné preteky, menom víťaza týchto pretekov sa označovala celá olympiáda.

Referencie a bibliografia
-------------------------

1. 1 2  Eusebios, *Kronika* 2,193.
2. 1 2  Alfonso Moreno, Rosalind Thomas, *Patterns of the Past*, str. 228.
3. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 66-602-22-8.6. S. 377.
4. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 246.
5. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 140.

Pozri aj
--------

* Zoznam olympijských víťazov staroveku
**Pavol Hanzel** (\* 2. október 1949, Banská Bystrica) je vysokoškolský pedagóg.

Životopis
---------

V roku 1967 ukončil štúdium na Strednej všeobecnovzdelávacej škole v Banskej Bystrici, 1967-1972 odbor učiteľstvo pre školy 2. cyklu, aprobácia matematika-deskriptívna geometria na PF UK v Bratislave, 1979 RNDr. 1983 CSc. 1986 doc. 2006 prof. Na Univerzite Mateja Bela v Banskej Bystrici od roku 1972. V súčasnosti je interným profesorom na katedre matematiky FPV UMB. Je garantom pre teóriu vyučovania matematiky, členom vedeckej rady FPV UMB, PF UMB, PF PU a FPV ŽU. V roku 1972-1984 pôsobil na Katedre matematiky Pedagogickej fak. v Banskej Bystrici, 1984-1992 vedúci Katedry matematiky, 1993-1999 dekan Pedagogickej fak. UMB v Banskej Bystrici, od 1999 prodekan Fakulty pre rozvoj Pedagogickej fak. UMB v Banskej Bystrici. 

V rokoch 1994 až 1999 bol prezidentom Únie učiteľských fakúlt SR. Je členom a predsedom komisií pre štátne a rigorózne skúšky. Úspešne viedol ôsmych doktorandov, je členom dizertačných komisií, oponentom dizertačných prác, členom resp. oponentom pri habilitačnom konaní pre Teóriu vyučovania matematiky. 

Významnou mierou sa pričinil o vedecké poňatie nového smeru vo vzdelávaní e-learningu na Slovensku. Je autorom platformy elektronického vzdelávania na UMB a autorom viacerých elektronických kurzov z matematiky. Právom ho možno pokladať za zakladateľa nových foriem vzdelávania v príprave učiteľov matematiky pre 1. a 2. stupeň ZŠ. Pod jeho vedením sa vytvorila uznávaná skupina matematikov zaoberajúcich sa problematikou inovácií vo vyučovaní matematiky.

Ocenenie
--------

* Pamätná medaila Juraja Fándlyho za ústretovosť a spoluprácu pri ďalšom vzdelávaní občanov SR, 1997 Zlatá plaketa UMB

Literatúra
----------

* Who is Who v Slovenskej republike

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * ISNI: 0000 0000 5842 7286
* NK ČR: mzk2003175516
* SNK: 155796
* VIAF: 84543578
Umelecká predstava dvojhviezdy SS 433
**SS 433** alebo **V1343 Aquilae** je tesná dvojhviezda v súhvezdí Orol. Skladá sa z masívnej normálnej plazmovej hviezdy s hmotnosťou 10 sĺnk a čiernej diery s hmotnosťou 5 sĺnk. 

Výtrysky z jej akréčneho disku dosahujú štvrtinu rýchlosti svetla a v röntgenovom spektre dosahujú dĺžku 90 svetelných rokov na obe strany. Žeravý akréčny disk okolo čiernej diery je neustále dopĺňaný z normálnej hviezdy a je zdrojom väčšiny svetla. Takisto je intenzívnym zdrojom rádiového a gama-žiarenia. Nachádza sa v strede rozsiahlych zvyškov supernovy označených ako W 50. Obe zložky tvoria zákrytovú dvojhviezdu. Perióda obehu je 13 dní a tento dvojhviezdny systém sa od nás nachádza 15 000 ly ďaleko. 

Pretože sa v spektre dvojhviezdy vyskytujú intenzívne vodíkové emisné čiary, bola dvojhviezda zaradená do Stephensonovho-Sanduleakovho (SS) katalógu hviezd s emisnými čiarami publikovaného v roku 1977.


|  |  |
| --- | --- |
|  | Astronomický portálHviezdny portál |
**Aveiro** je priemyselné mesto v Portugalsku, s pomerne veľkým prístavom. Atrakciou mesta sú steny domov, vykladané keramickými dlažbami azulejos. V blízkosti sa nachádzajú pláže *Barra*, *Costa Nova do Prado* i *Gafanha da Nazaré*.

Založené bolo v 10. storočí, do 11. storočia bolo pod nadvládou Maurov. V roku 1575 búrka zasypala vchod do prístavu a tým utvorila bariéru, ktorá prístav uzatvorila. Tam neskôr vznikla rybárka osada *Costa Nova*.

V roku 1973 vznikla v Aveiro univerzita *Universidade de Aveiro*.

Galéria
-------

* Námestie v Aveiro.Námestie v Aveiro.
* Ulica v Aveiro.Ulica v Aveiro.
* Ulica v Aveiro.Ulica v Aveiro.
* Katedrála v  Aveiro.Katedrála v Aveiro.
* Stará budova stanice.Stará budova stanice.

| Počet obyvateľov Aveiro (1801 – 2004) |
| --- |
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 14144 | 10780 | 24919 | 31644 | 46055 | 60284 | 66444 | 73335 | 73626 |

Iné projekty
------------

Commons
* Spolupracuj na Commons Commons ponúka multimediálne súbory na tému **Aveiro (mesto)**

Súradnice: 40°38′15″S 8°38′46″Z﻿ / ﻿40,637518°S 8,64624°Z﻿ / 40.637518; -8.64624
Súradnice: 37°46′00″S 25°19′00″Z﻿ / ﻿37,76667°S 25,31667°Z﻿ / 37.76667; -25.31667

**Furnas** je neaktívny stratovulkán, ležiaci na východnom konci ostrova São Miguel. Je tvorený dvoma kalderami, mladšia 6 km široká má asi 20 000 rokov a staršia 30 000 rokov. Východné steny prekrývajú starší pleistocénny štítový vulkán Nordeste a jeho kalderu Povoaçao. Sopka je známa vďaka početným horúcim prameňom a gejzírom, vyskytujúcim sa v jej okolí.

Postkladerové štádium vulkanickej činnosti vytvorilo viacero lávových dómov (*Pico da Areia*, *Pico do Buraco*, *Pico do Gaspar*, *Pico do Ferro*, *Pica das Marcondas*), troskových kužeľov (*Pico da Azeitona*, *Pico de Canario*, *Pica da Senhora*) a viacero vrstiev pemzy. Menšie pole troskových kužeľov a dómov sa rozprestiera aj medzi sopkami Furnas a Agua de Pau.

Historicky doložené erupcie pochádzajú z rokov 1439, 1443 a 1630. Posledná erupcia bola zároveň najkatastrofickejšia erupcia v Azorskom súostroví - vyžiadala si asi 200 obetí na životoch.

Externé odkazy
--------------

* www.volcano.si.edu - Furnas na Global Volcanism Program (anglicky)
**SS *City of Paris*** bol britský zaoceánsky parník spoločnosti Inman Line, ktorý získal Modrú stuhu pre rekord najrýchlejšej lode v Atlantickom oceáne v rokoch 1889 – 1891 a znova od roku 1892 – 1893. Spolu so svojou sesterskou loďou *City of New York* bola vážnym konkurentom lodí spoločnosti White Star Line – *Teutonic* a *Majestic*. Počas španielsko-americkej vojny bola loď premenovaná na *Yale*, neskôr dostala meno *Philadelphia* a počas prvej svetovej vojny slúžila pod menom *Harrisburg*. Po vojne sa jej vlastníkom stala znova American line (premenovaná Inman Line) a opätovne bola premenovaná na *Philadelphiu*.

Vývoj a dizajn
--------------

Keď spoločnosť International Navigation Company v roku 1886 zakúpila firmu Inman Line, flotila potrebovala nové modely, ktoré by mohli konkurovať spoločnostiam ako sú Cunard Line a White Star line. Stavitelia lodí v Škótsku ponúkli viceprezidentovi International Navigation Company dodanie dvoch lodí v cene 1 850 000 dolárov za kus. Pennsylvánska železnica súhlasila s upísaním dodatočného kapitálu a podpísali sa zmluvy pre stavbu dvoch sesterských lodí – *City of New York* a *City of Paris*.

Pôvodne mala mať loď podobné rozmery ako City of Rome. Nakoniec však musela byť hmotnosť lodi zvýšená až o 25 %, a to na 10 500 BRT. Na prove sa nachádzala socha ženskej postavy, ktorú vyrezával sochár James Allan.

*City of Paris* bol navrhnutý pre 540 pasažierov 1. triedy, 200 pasažierov 2. triedy a 1 000 pasažierov 3. triedy. Jej kajuty boli vybavené tečúcou teplou a studenou vodou, elektrickou ventiláciou a elektrickým osvetlením. Jej prvotriedne verejné priestory, ako napríklad knižnica a fajčiarsky salón boli vybavené obložením z orechového dreva a v jedálnom salóne 1. triedy sa nachádzala masívna sklenená kupola, ktorá cestujúcim poskytovala prirodzené svetlo.

Iné projekty
------------

Commons
* Spolupracuj na Commons Commons ponúka multimediálne súbory na tému **SS City of Paris**

Zdroj
-----

*Tento článok je čiastočný alebo úplný preklad článku SS City of Paris (1888) na anglickej Wikipédii.*
Sun UltraSPARC II
**SPARC** (**S**calable **P**rocessor **ARC**hitecture) je architektúra mikroprocesorov typu RISC pôvodne navrhnutá firmou Sun Microsystems v roku 1985. Je to registrovaná obchodná značka organizácie SPARC International, Inc. ktorá vznikla v roku 1989 s cieľom otvoriť túto architektúru ostatným výrobcom. Medzi licencovaných výrobcov patrí Texas Instruments, Cypress Semiconductor a Fujitsu. Architektúra je teda otvorená a neproprietárna.

Existujú dve open source implementácie tejto architektúry. Zdrojový kód napísaný v jazyku VHDL implementácie 32-bitového SPARC Version 8 nazvaný LEON je k dispozícii pod licenciou LGPL. 64-bitová, 32-vláknová implementácia, ktorá spĺňa UltraSPARC Architecture 2005 a SPARC Version 9 nazvaná OpenSPARC T1 je tiež k dispozícii pod licenciou Open Source. Implementácia OpenSPARC T1 je napísaná v jazyku Verilog.

Implementácie architektúry SPARC boli pôvodne navrhnuté pre pracovné stanice a až potom pre väčšie viacprocesorové servre firiem Sun Microsystems a Fujitsu. Stroje SPARC obyčajne bežia na operačnom systéme Solaris, ktorý bol priamo navrhnutý pre SPARC, ale je možné použiť aj systémy NeXTSTEP, RTEMS, FreeBSD, OpenBSD, NetBSD a Linux.

Postupne vzniklo niekoľko revízií architektúry. SPARC Version 8 (V8), ktorá sa považuje za štandardnú definíciu 32-bitového SPARC, bola zverejnená okolo roku 1989. 64-bitová architektúra SPARC Version 9 bola uverejnená organizáciou SPARC International v roku 1994. Začiatkom roku 2006 uvoľnil Sun rozšírenú špecifikáciu architektúry, UltraSPARC Architecture 2005.

32-bitová architektúra SPARC V8 je čisto big-endian. Architektúra SPARC V9 používa big-endian inštrukcie, ale dokáže pristupovať k dátam tak vo formáte big-endian, ako aj v little-endian.
Súradnice: 48°37′29″S 17°16′11″V﻿ / ﻿48,6247222°S 17,2697222°V﻿ / 48.6247222; 17.2697222

**Bahno** je chránený areál v správe štátnej ochrany prírody Záhorie.

Nachádza sa v katastrálnom území obce Borský Mikuláš v okrese Senica v Trnavskom kraji. Územie bolo vyhlásené v roku 2011 na rozlohe 49,65 ha. Ochranné pásmo nebolo určené. Na území areálu platí 3. 4. a 5. stupeň ochrany. Nachádza sa v Chránenej krajinnej oblasti Záhorie.

Predmetom ochrany sú: *Biotopy európskeho významu: Dubovo-hrabové lesy panónske (91G0), Vlhko a kyslomilné brezovo-dubové lesy (9190), Prirodzené dystrofné stojaté vody (3160), Prechodné rašeliniská a trasoviská (7140), biotopy národného významu: Kyslomilné borovicové a dubovo-borovicové lesy a Slatinné jelšové lesy, druhy európskeho významu a druhy národného významu.*

Referencie
----------

1. ↑  Bahno. In:  *Zoznam osobitne chránených častí prírody SR* [online]. Banská Bystrica: Štátna ochrana prírody SR. Dostupné online.

Externé odkazy
--------------

* Chránené územia, Štátna ochrana prírody Slovenskej republiky

Zdroj
-----

*Tento článok je čiastočný alebo úplný preklad článku Bahno (chráněný areál) na českej Wikipédii.*
**Veľký bradáč** je jedným z troch plemien bradáčov. Je uznaný v FCI v sekcii 2. pod číslom 181.

História
--------

Veľký bradáč bol vyšľachtený v stredoveku v Nemecku. K jeho predkom patrí pravdepodobne drsnosrtý pinč, ktorý bol svojho času rozšírený v okolí Mníchova. Toto plemeno nazývali aj ruský alebo medvedí bradáč , čo by naznačovalo ruský pôvod plemena. Táto domnienka však doteraz nebola preukázaná. Po prvýkrát bol veľký bradáč vystavovaný na mníchovskej výstave v roku 1909.

Vzhľad
------

Veľký a stredný bradáč
Veľký bradáč je pes štvorcového formátu. Má hranatú hlavu, ktorú opticky zväčšujú fúzy. Uši má vysoko nasadené, klopené dopredu v tvare písmena V. V minulosti boli kupírované. Má drsnú, hustú srsť s výraznou bradou a obočím. Farba srsti môže byť čierna, korenie a soľ, čierno-strieborná a biela. V minulosti sa srsť bradáčov upravovala výlučne trimovaním, dnes sa strihá niekoľkokrát do roka (zvyčajne dva až trikrát). Chvost je nasadený vysoko, v minulosti bol kupírovaný.

Temperament a využitie
----------------------

Veľký bradáč je odvážny, k cudzím ľuďom ostražitý a nedôverčivý. Dá sa so správnym prístupom ľahko cvičiť, je aktívny a poslušný. Používa sa aj ako služobný pes.

Referencie
----------

1. ↑   pozri Najman/Novotný s. 59

Zdroje
------

* Najman, J. Novotný J.: Atlas psů, Státní zemědelské nakladatelství Praha, 1973 (citácia k domnelému pôvodu z Ruska. Ruský alebo medvedí bradáč však boli pracovné názvy plemena Čierny ruský teriér - dnes Čierny terriér, ktorý bol vyšľachtený krížením Veľkého čierneho bradáča s Rottweilerom, ďalej krížením Veľkého čierneho bradáča s Erdelterriérom a čiastočne aj s Novofundlandským psom. Tieto krížence boli ďalej krížené až do vzniku Čierneho terriéra. Zastúpenie krvi bradáča je približne polovičné).

Iné projekty
------------

Commons
* Spolupracuj na Commons Commons ponúka multimediálne súbory na tému **Veľký bradáč**
**Rébus** alebo **rébusový princíp** je zámena jednej jazykovej jednotky ako celku alebo len jej časti inou jazykovou jednotkou, a to takou, že dve zamieňané jednotky sú totožné (alebo podobné) len čo do znenia, nie čo do významu. Tento princíp sa využíva najmä (ale nie len) tam, kde je ťažké použiť normálne znaky (obrázky) písma, teda najmä na zápis osobných mien a abstraktných pojmov v logografickom (alebo inom piktografickom) písme.

Použitie
--------

V súčasnosti sa vyskytuje napríklad v čínskom písme, historicky tvorilo použitie rébusového princípu prechod medzi logografickým (alebo iným piktografickým) písmom a logofonetickým písmom, čiže išlo o jednu z prvých foriem tzv. fonetizácie písma.

Príklad
-------

Keby sa v slovenčine používalo obrázkové písmo, tak by dobrým príkladom použitia rébusového princípu bol zápis slova myšlienka znakom pre myš a znakom pre lienku. V latinke je zas dobrým príkladom zápis slova polka ako ½ K. Z nespočetných konkrétnych historických príkladov sa v literatúre uvádza ako príklad sumerské písmo, kde sa obrázkový znak pre slovo šíp, ktorý sa vyslovoval ti, používal aj ako obrázkový znak pre slovo život, ktorý sa vyslovoval til.

Zdroje
------

* KRUPA, Viktor; GENZOR, Jozef. *Písma sveta*. 1. vyd. Bratislava : Obzor, 1989. 358 s. (Malá moderná encyklopédia.) ISBN 80-215-0011-5. S. 27-28.
* Jean, G.: *Písmo pamäť ľudstva*, rok neuvedený
**Kay Hooper** (\* 1958, Kalifornia, USA) je americká spisovateľka.

Životopis
---------

Študovala Isothermal Community College, kde zo štúdia obchodu prešla na dejiny a literatúru. KV roku 1980 jej vyšla prvá kniha, v tej dobe ešte čistá harlekýnka. Od tej doby napísala viac než 60 románov. Tie sa často spájajú s ucelenejšími trilógiami, kde sa čitatelia väčšinou stretávajú s krutými vraždami a hrdinami, disponujúcimi paranormálnymi schopnosťami, ktoré im pomáhajú v ceste za spravodlivosťou.

Je najstaršia z troch súrodencov. Brat s otcom vedú stavebnú firmu, sestra je jej manažérka, koordinátorka a má hlavný podiel na vzniku Kay Hooper Foundation – nadácie, usilujúcej o vznik útulkov pre opustené zvieratá.

Kay Hooper žije v Severnej Karolíne, je slobodná, s jedenástimi mačkami a dvomi psami.

Dielo (výber)
-------------

* *The Quinn/Thief Series*
* *The Men of Mysteries Past Series*
* *The Once Upon a Time Series*
* *Shadows trilogy*
* *Evil trilogy*
* *Fear trilogy*
* *Blood trilogy*
* *The Hagen Series*

Externé odkazy
--------------

* Oficiálna stránka

Autoritné údaje: * BnF: 12016832x
* GND: 111495393
* ISNI: 0000 0000 7829 8143
* LCCN: n87862357
* NK ČR: jn20000810356
* VIAF: 12319899
* WorldCat: lccn-n87862357
Rôzne typy okulárov
*Okulár je aj ľudové alebo zastarané označenie ucholaka, pozri ucholaky*
**Okulár** je šošovka alebo sústava šošoviek, ktorou pozorujeme a zväčšujeme obraz utvorený objektívom. Nevyhnutným doplnkom každého astronomického ďalekohľadu je niekoľko výmenných okulárov. Ak je okulár jednoduchá spojka, získa sa dobrý obraz len v blízkosti stredu zorného poľa, pri optickej osi. Preto sú okuláre obyčajne viacšošovkové, ktoré dobre zobrazujú celé zorné pole. Okulár sa zaostruje posúvaním pomocou okulárového výťahu, ktorý je potrebný aj pri výmene okulára. 

Okuláre sú pozitívne a negatívne. Pri negatívnom okulári leží pozorovaný obraz vnútri okulára medzi jeho šošovkami. Do obrazovej roviny môže byt pevne vložený nitkový kríž. Tento okulár nemožno používať súčasne s mikrometrom. Negatívny je Huygensov okulár, vhodný na menšie zväčšenia. Skladá sa z dvoch plankonvexných šošoviek obrátených rovnou plochou k pozorovateľovmu oku. Očná šošovka (bližšia k oku) má ohniskovú vzdialenosť trojnásobne menšiu ako druhá šošovka (kolektív) a výsledná ohnisková vzdialenosť je 3/2 ohniskovej vzdialenosti očnej šošovky. Ich vzájomná vzdialenosť je dvojnásobok ohniskovej vzdialenosti očnej šošovky. Touto úpravou sa sférická chyba podstatne zmenší a chromatická chyba postihuje len polohu obrazu. Zorné pole Huygensovho okulára je 40°. Pri pozitívnom okulári leží pozorovaný obraz mimo okulára, medzi objektívom a okulárom. Obrazová rovina pozitívneho okulára je ľahko prístupná, možno do nej umiestiť pomocné zariadenia a pohyblivý nitkový kríž. Tento okulár možno používať ako lupu. 

Podľa konštrukcie sa rozoznáva Ramsdenov, ortoskopický a monocentrický okulár. Ramsdenov okulár pozostáva z dvoch plankonvexných šošoviek rovnakej ohniskovej vzdialenosti, obrátených k sebe vypuklými plochami. Ich vzdialenosť tvorí 2/3 ohniskovej vzdialenosti. Výsledná ohnisková vzdialenosť okulára je 3/4 ohniskovej vzdialenosti šošoviek. Zorné pole je 30°. Pri Ramsdenovom okulári nie je chromatická a sférická aberácia tak dokonale opravená ako pri Huygensovom okulári.

Monocentrický okulár, achromatická spojka zlepená z troch častí, sa používa na podstatnejšie zväčšenie. Zlepením sa odstraňujú vnútorné odrazy na plochách šošoviek. Tento okulár je vhodný na pozorovanie planét. Ortoskopický okulár je zložený z kombinovanej šošovky zlepenej z troch častí a plankonvexnej spojky. Zorné pole je 35°.

Galerie
-------

* Galilean  okulár Galilean okulár
* Kepler  okulár Kepler okulár
* Huygens okulár Huygens okulár
* Dolond  okulár Dolond okulár
* Herschel  okulár Herschel okulár
* Ramsden  okulár Ramsden okulár
* Kellner  okulár Kellner okulár
* Plössl  okulár Plössl okulár
* Steinheil  okulár Steinheil okulár
* Monocentric  okulár Monocentric okulár
* Orthoscopic   okulár Orthoscopic okulár
* König  okulár König okulár
* Erfle  okulár Erfle okulár
* RKE  okulár RKE okulár
* Nagler  okulár Nagler okulár
* Nagler  okulár Nagler okulár


|  |  |
| --- | --- |
| Portal | Fyzikálny portál |

Encyklopédia astronómie
*Tento článok alebo jeho časť obsahuje heslo z Encyklopédie astronómie s láskavým dovolením autorov a podporou SZA.*
**Hrádocký potok** je potok na dolnom Považí, v juhovýchodnej časti okresu Nové Mesto nad Váhom. Je to ľavostranný prítok Váhu, meria 9,8 km a je tokom 3. rádu. Preteká cca 8 km dlhou Hrádockou dolinou.

*Prameň:* v Považskom Inovci na južnom úpätí vrchu Prieľačina (893,0 m n. m.) v nadmorskej výške okolo 540 m n. m.

*Smer toku:* na západ

*Geomorfologické celky:* 1.Považský Inovec, podcelky Nízky Inovec a Inovecké predhorie, 2.Podunajská pahorkatina, časť Dolnovážska niva

*Prítoky:* sprava prítok z oblasti Širokých úvalov, z oblasti Šteinerovej kopanice, z oblasti Pod brehmi, zľava prítok spod Skalín (644,0 m n. m.), spod Bezovca (742,8 m n. m.) a prítok spod hradu Tematín

*Ústie:* do Váhu západne od obce Hrádok v nadmorskej výške 171,5 m n. m.

*Obce:* osady Hornákova kopanica, Dolina a Lopatka, obec Hrádok

| * z
* d
* u
Vodné toky v povodí Váhu (od Biskupického kanála po Sĺňavu) |
| --- |
| 
* **Biskupický kanál**
* Bodovský potok
* **Bošáčka**
* **Čachtický kanál**
* **Drietomica**
* Hrádocký potok
* Hraničný potok
* **Jablonka**
* **Kalnický potok**
* **Klanečnica**
* Klenkov potok
* Kuželnický potok
* Modrovský potok
* Rybnícky potok
* Selecký potok
* Stankovský potok
* Starohájsky potok
* **Striebornica**
* **Turniansky potok**
* Vápeník

 |
| 
Súvisiace šablóny
Vodné toky v povodí Bošáčky
Vodné toky v povodí Drietomice
Vodné toky v povodí Jablonky
Vodné toky v povodí Kalnického potoka
Vodné toky v povodí Klanečnice
Vodné toky v povodí Striebornice
Vodné toky v povodí Váhu (6. časť) a (8. časť)
 |
***Slant Magazine*** je americký internetový časopis založený v roku 2001, ktorý prináša recenzie a hodnotenia z hudby, divadla, filmu, televíznych relácií, DVD alebo videohier. Robí tiež rozhovory s umelcami a referuje o filmových festivaloch.

Hudobná tematika sa spočiatku orientovala predovšetkým na pop music. Následne sa zvýšil podiel nezávislej hudby a country. Od počiatku vojny v Iraku sa obsah viac venoval politickým otázkam a súvislostiam, čo vyústilo do založenia samostatnej politickej sekcie.

A. O. Scott z denníka *The New York Times* opísal magazín ako "*zásobáreň vášnivých a často pichľavých popkultúrnych analýz*".

Systémy hodnotenia
Časopis používa dve škály hodnotenie:

* Filmy a televízne programy sú hodnotené na tradičnej štvorhviezdičkovej stupnici - 4/4 hviezdičiek
* Hudobné albumy, DVD a videohry sú hodnotené na päťhviezdičkovej stupnici - 5/5 hviezdičiek

Referencie
----------

1. ↑   *Politics | The House Next Door* [online]. Slantmagazine.com, [cit. 2014-02-11]. Dostupné online.
2. ↑   Say 'Brian De Palma.' Let the Fighting Start.. *The New York Times*, 2006-09-17. Dostupné online [cit. 2015-02-26].

Externé odkazy
--------------

* Oficiálna stránka

Zdroj
-----

*Tento článok je čiastočný alebo úplný preklad článku Slant Magazine na českej Wikipédii.*
**Kujawska Fabryka Maszyn Rolniczych "Krukowiak"** je poľský výrobca poľnohospodárskych strojov a strojov do sadov. Prvým sídlom bola farma zakladateľa v Redcz, kde v súčasnosti pôsobí súkromné Múzeum poľnohospodárskej techniky a farmárstva, ktoré založil Janusz Borkowski. V súčasnosti sa sídlo spoločnosti nachádza v budovách bývalého POM v Brześć Kujawski. Spoločnosť založil Janusz Borkowski, dlhoročný prezident a majiteľ spoločnosti. Krukowiak je jedným z najväčších výrobcov postrekovačov v krajine a jeho produkty sú prítomné aj na mnohých zahraničných trhoch, napr. Nemecko, Maďarsko, Česko, Slovensko, Dánsko, Belgick, Litva, Ukrajina, ako aj Rusko a Bielorusko.

Najvýznamnejšími produktmi spoločnosti sú postrekovače (nesené, ťahané, sadovnícke, samojazdné). 

Okrem toho spoločnosť ponúka:

* stroje na sadenie azber cibule,
* stroje na zber zemiakov,
* sadzače sadeníc,
* čističky a triedičky,
* sadovnícke kosačky a drviče konárov,
* kultivačné stroje (pluhy, hĺbkové kypriče, sejacie kombinácie).

Spoločnosť je členom Poľskej obchodnej komory pre poľnohospodárske stroje a zariadenia, Asociácie poľských exportérov a niekoľkých priemyselných organizácií.

V roku 2013 došlo k zmene vlastníckej štruktúry spoločnosti, čo malo za následok aj zmenu na poste prezidenta. V súčasnosti je to syn zakladateľa spoločnosti Seweryn Borkowski.

V roku 2016 bola prevzatá spoločnosť POM Brodnica - výrobca kultivačných a sejacích strojov. Odvtedy KFMR Krukowiak a POM Brodnica vytvorili neformálnu skupinu Krukowiak.

Referencie
----------

1. ↑   *KFMR KRUKOWIAK - AKTUALNOŚCI* [online]. krukowiak.com.pl, [cit. 2023-06-29]. Dostupné online.
**Olaf Pedersen** (\* 8. apríl 1920, Egtved (Dánsko) – † 3. december 1997, Aarhus) bol dánsky historik vedy. Zameriaval sa najmä na dejiny fyziky a astronómie.

Navštevoval strednú školu v Koldingu a univerzitu v Kodani, kde študoval teoretickú fyziku (predovšetkým teóriu relativity). V roku 1944, rok po skončení školy, získal miesto učiteľa fyziky na strednej škole v Randers. Neskôr začal študovať filozofiu a dejiny vedy na univerzitách v Kodani a Paríži. Od roku 1956 prednášal fyziku na Univerzite v Aarhuse, kde zostal až do konca svojho života.

Na univerzite vytvoril oddelenie dejín vedy a v roku 1963 tam získal profesorský titul. S pomocou Pedera Therkelsena založil múzeum, ktoré má vo svojich zbierkach okrem starých prístrojov aj množstvo originálnych starých vedeckých diel a faksimile.

Od roku 1970 pôsobil ako pokladník Oddelenia pre dejiny vedy pri Medzinárodnej únii dejín a filozofie vedy (International Union of History and Philosophy of Science) a v rokoch 1981 až 1985 zastával funkciu viceprezidenta únie. Od roku 1985 do 1989 bol prezidentom Medzinárodnej akadémie dejín vedy (Académie Internationale d'Histoire des Sciences). V rokoch 1982 až 1985 bol prezidentom Komisie pre dejiny astronómie Medzinárodnej astronomickej únie (History of Astronomy Commission of International Astronomical Union). Pracoval aj pre UNESCO a bol členom viacerých ďalších spoločností a inštitúcií, medzi ktoré patrili Dánska kráľovská akadémia a Kráľovská astronomická spoločnosť. Okrem týchto aktivít sa spolupodieľal na projekte zameranom na výskum dejín univerzitného vzdelávania v Európe. Bol tiež editorom časopisu Centaurus, ktorý pod jeho vedením získal medzinárodné uznanie.

Dielo
-----

* 1974 – Early Physics and Astronomy
* 1974 – A Survey of the Almagest
* 1976 – Astronomy (Science in the Middle ages, ed. David Lindberg)
* 1979 – Studium Generale: De europæiske universiteters historie
* 1992 – Lovers of Learning: A History of the Royal Danish Academy of Sciences and Letters 1742 – 1992
* 1996 – European Astronomy in the Middle Ages (Astronomy before the Telescope, ed. Christopher Walker)
* 1996 – Learning: Traditon and Innovation (A History of the University in Europe zv. 2, ed. Hilde de Ridder-Symoens)

Referencie
----------

1. ↑   *Olaf Pedersen* [online]. [Cit. 2009-05-22]. Dostupné online.
2. ↑  Christopher Walker(ed.). *Astronomy before the Telescope*. [s.l.] : British Museum Press, London, 1996. ISBN 0-7141-1746-3. S. 6.
3. ↑   *Olaf Pedersen* [online]. [Cit. 2009-05-22]. Dostupné online.
4. ↑  Ladislav Druga. *Dejiny astronómie a Slovensko*. [s.l.] : Slovenská ústredná hvezdáreň, Hurbanovo, 2006. ISBN 80-85221-53-5. S. 364.

Externé odkazy
--------------

* Nekrológ zo stránok Univerzity v Aarhuse (po dánsky)
* Nekrológ z Journal for the History of Astronomy (po anglicky)

Autoritné údaje: * BnF: 12795166x
* GND: 1029624984
* ISNI: 0000 0001 2098 6813
* LCCN: n79125761
* NK ČR: jo2016912415
* VIAF: 3759179
* WorldCat: lccn-n79125761
**KBC Bank N.V.** je belgická univerzálna banka, ktorá je zameraná na privátnych klientov a malé a stredné podniky. Názov KBC je odvodený z názvu firmy *Kredietbank ABB Insurance CERA Bank*.

KBC banka spolupracuje so sesterskými spoločnosťami KBC Insurance NV and KBC Asset Management NV a poskytuje služby:

* retailové bankovníctvo
* poistenie
* asset management - riadenie kapitálu.

Banka je aktívna na európskych trhoch úverového kapitálu, domácich trhoch hotovostného kapitálu a v oblastiach korporátneho bankovníctva, leasingu, faktoringu, zaisťovania, privátneho kapitálu a financovania obchodu a projektov v Belgicku, strednej a východnej Európe a inde.

Materská spoločnosť **KBC Group N.V.** je jednou z najväčších spoločností v Belgicku. Je to 18 najväčšia banka v Európe (podľa trhovej kapitalizácie) a hlavný finančný činiteľ v Strednej a Východnej Európe, zamestnávajúci asi 51 000 ľudí celosvetovo (z toho asi 31 000 v Strednej a Východnej Európe a Rusku) a poskytuje služby 11 miliónom klientov.

Skupinu kontroluje syndikát akcionárov, v ktorom je fluktuácia asi 41 %. Medzi hlavnými akcionármi, KBC Ancora má 23 %, MRBB (časť flámskej farmárskej asociácie) má asi 13 %, CERA (najväčšie družstvo vo Valónsku) 7 % a skupina priemyselných rodín kontroluje asi 11 %. Veľkú fluktuáciu predstavujú rôzni medzinárodní investori (asi 45 % je z UK alebo z USA) podľa stavu na konci roku 2010. Akcie sa obchodujú na burze Euronext v Bruseli a na burze Luxembourg Stock Exchange.

Cieľom skupiny je byť nezávislý, stredne veľký poskytovateľ bankových a poistných produktov pre privátnych klientov a firmy vo vybraných európskych krajinách, so zameraním na asset management a kapitálové trhy.

Externé odkazy
--------------

* oficiálna stránka

Zdroj
-----

* *Tento článok je čiastočný alebo úplný preklad článku KBC Bank na anglickej Wikipédii.*
Macesy
**Maces** (hebrejsky: מצה (*maca*), plurál מצות (*Macot*) v jidiš a aškenázskej výslovnosti vyslovované ako *macos*, odtiaľ aj slovenský názov "maces") je tradičný a dá sa povedať aj základný pokrm na židovský sviatok Pesach. Je to krehký nekvasený chlieb guľatého či hranatého tvaru. Hranatý tvar sa začal objavovať až s príchodom strojovej výroby macesov v Anglicku v roku 1875. Cesto na tento špeciálny chlieb pripomínajúci skôr krekry sa pripravuje z vody a múky, ktorá sa vyrába zo stráženej pšenice.

Výrobný postup
--------------

Na výrobu macesu je možné použiť múku z piatich druhov obilia, o ktorých gemara učí, že podliehajú kvaseniu. Tradične sa používa pšeničná múka.

Obilie ani múka až do zarobenia nesmie prísť do styku s vlhkosťou. Po zarobení sa ihneď cesto spracuje na tenké placky a pečie sa z oboch strán. Tento rýchly spôsob zabráni procesu kvasenia, ktoré je práve v období Pesach nežiaduce. Doba od zarobenia cesta k jeho upečeniu nesmie presiahnuť 18 minút; táto doba sa však môže meniť, ak je do múky pridaná teplá voda alebo ďalšie prísady - v tom prípade sa začne kvasenie skôr.

Význam a symbolika
------------------

Macesy majú dve základné interpretácie:

1. Sú považované za "chlieb vyslobodenia", ktorý je spájaný s odchodom Židov z Egypta.
2. Na druhej strane sa považujú za "chlieb súženia", ktorý pripomína ťažký život Izraelitov v Egypte.


|  |  |  |
| --- | --- | --- |
| „ | *Od večera štrnásteho dňa prvého mesiaca budete jesť nekvasené chleby až do večera dvadsiateho prvého dňa toho mesiaca.* | "|
| – Exodus 12:18 |

Maces má v židovskej kuchyni mnohé uplatnenia. Okrem povinného a mnohými pravidlami zviazaného jedenia počas sederovej večere na Pesach sa môžu jesť len tak, ako príloha alebo natreté čímkoľvek podľa chuti. Často sa rozomieľajú na tzv. *macesovú múčku*, z ktorej je možné vyrobiť mnoho pokrmov (od knedličiek do polievky po veľmi zložité špeciality).

Referencie
----------

1. ↑  Orach Chajim 453: 1
2. ↑  Pesachim 35a
3. ↑  Rama tamtiež, Maharil

Zdroj
-----

*Tento článok je čiastočný alebo úplný preklad článku Maces na českej Wikipédii.*
Zenit 12
**Zenit** (ruským písmom: *Зени́т*) je značka ruských (pôvodne sovietskych) fotoaparátov, ktoré boli vyrábané firmou KMZ v meste Krasnogorsk blízko Moskvy od roku 1952 a firmou BelOMO v Bielorusku od roku 1970. Ochranná známka Zenit je spájaná najmä s 35 mm jednookými zrkadlovkami.

Modely fotoaparátov
-------------------

### Rané modely

Spodné zakladanie filmu

* Zenit (1953–56)
* Zenit-S (S je skratka pre synchronizovaný blesk, 1955–61)
* Zenit-3 (1960–62)

Zadné zakladanie filmu

* Kristall/Crystal (1961–62)
* Zenit-3M (1962–70)

### Zenit-4 - rad poloautomatických fotoaparátov

* Zenit-4
* Zenit-5
* Zenit-6

### Rad fotoaparátov Zenit-E

#### Modely so selénovým expozimetrom

Zenit ET s objektívom Helios 44-2
Zenit-E
Zenit TTL
* Zenit-E
* Zenit-EM, vyrábaný medzi rokmi 1972-1984 firmou KMZ.
* Zenit-ET
* Zenit-10
* Zenit-11

#### Modely bez selénového expozimetra

* Zenit-V, známy tiež ako Zenit-B (identický s modelom Zenit-E ale bez expozimetra)
* Zenit-VM, známy tiež ako Zenit-BM (identický s modelom Zenit-EM ale bez expozimetra)

#### Fotoaparáty s meraním cez objektív a so závitom M42

Zenit 412, jeden z posledných modelov
* Zenit-TTL
* Zenit-12
* Zenit-12xp, Zenit-12sd
* Zenit-122
* Zenit-122V, známy tiež ako Zenit-122B
* Zenit-312m
* Zenit-412DX
* Zenit-412LS

#### Fotoaparáty s meraním cez objektív a so závitom Pentax K

* Zenit-122K
* Zenit-212K

### Fotoaparáty s neštandardnými závitmi

* Start
* Zenit-7
* Zenit-D

### M42 poloautomatické fotoaparáty

* Zenit-16
* Zenit-19
* Zenit-18
* Zenit-MT-1 Surprise (pol-obrazový variant Zenit-19)

### Zenit-Ax rad (fotoaparáty s Pentax K závitom)

fotoaparát Zenit-AM-2 s príslušenstvom
* Zenit-Automat, známy tiež ako Zenit-Auto
* Zenit-AM
* Zenit-AM2
* Zenit-APM
* Zenit-APK
* Zenit-KM
* Zenit-KM plus

### FotoSnaiper

Zvláštnosťou v rade fotoaparátov Zenit je takzvaná súprava FotoSnaiper (alebo Photosniper), ktorá obsahuje obal (buď kožený alebo kovový), pažbu, filtre, filters, 300 mm f4.5 objektív Tiar-3, normálny objektív a Zenit pripevnený k pažbe. Tento typ fotoaparátu sa držírovnakým spôsobom ako puška; preto názov "Fotosniper".

Photosniper 12S
Sériové modely

* FS-2 (s telom fotoaparátu FED RF)
* FS-3 (s telom fotoaparátuZenit-E)
* FS-12 (s telom fotoaparátu Zenit-12, Zenit-TTL)
* FS-12-3 (s telom fotoaparátu Zenit-12xp)
* FS-122 (s telom fotoaparátu Zenit-122)
* FS-412 (s telom fotoaparátu Zenit-412DX)

Modely s nízkou produkciou a prototypy

* FS-4
* FS-4M
* FS-5

Iné projekty
------------

Commons
* Spolupracuj na Commons Commons ponúka multimediálne súbory na tému **Zenit (fotoaparát)**
**Klein proti Slovenskej republike** (2006) bol spor prerokúvaný pred Európskym súdom pre ľudské práva, rozhodnutie súdu bolo zverejnené 31. októbra 2006. Súd rozhodol, že bol porušený Dohovor o ľudských právach zo strany Slovenskej republiky, išlo o slobodu prejavu

Opis sporu
----------

V roku 1997 uverejnil novinár Martin Klein v týždenníku Domino efekt pamflet *Sedí sokol na javori, Larry Flynt a sedem faciek pokrytcovi*.
V uvedenom článku kritizoval televízne vystúpenie arcibiskupa Mons. Jána Sokola, ktorý protestoval proti plagátu k filmu Miloša Formana Ľud verzus Larry Flynt a zároveň aj proti distribúcii samotného filmu. Na inkriminovanom plagáte bol zobrazený hlavný predstaviteľ Woody Harrelson ukrižovaný v ženskom lone s americkou zástavou okolo bedier. Martin Klein v pamflete ostro napadol Mons. Jána Sokola a vyčítal mu jeho spoluprácu s ŠtB. Následne bol katolíckymi organizáciami Komunita Cyrila a Metoda v Prievidzi a Bernolákova spoločnosť v Bratislave zažalovaný za hanobenie rasy, národa a presvedčenia. Žalujúca strana sa ohradila proti dvom sporným vetám:

*„Tento prímas prvej kresťanskej cirkvi nemá v sebe ani toľko cti, ako primáš poslednej cigánskej kapely v sláku! Vôbec nechápem, prečo slušní katolíci nevystúpia z organizácie, na čele ktorej je taká obluda."*

Článok bol tiež dvojzmyselný a obsahoval narážky zo sexuálnym kontextom (napr. slovo „trtko", alebo to, že arcibiskup súložil s vlastnou matkou).

V júni 2000 Okresný súd Košice I uznal Kleina vinným zo spáchania trestného činu hanobenia národa, rasy a presvedčenia a odsúdil ho na peňažný trest vo výške 15 000 Sk s alternatívnym trestom odňatia slobody v trvaní jedného mesiaca (pre prípad, že by pán Klein peňažný trest nezaplatil). V januári 2001 Krajský súd v Košiciach potvrdil prvostupňový rozsudok. Martin Klein sa po vyčerpaní všetkých opravných prostriedkov obrátil na Európsky súd pre ľudské práva. V spore Klein vs. Slovenská republika (2006) súd rozhodol, že rozhodnutie nebolo „nevyhnutné v demokratickej spoločnosti", nakoľko článok neútočil priamo na rímskokatolícku cirkev, ale na osobu Mons. Jána
Sokola. Súd teda rozhodol, že Slovenská republika porušila článok 10 Dohovoru a priznal Kleinovi 6 000 € ako náhradu nemajetkovej ujmy a 5 210 € ako náhradu trov a výdavkov. Zvyšok jeho nárokov zamietol.

Externé odkazy
--------------

* Rozsudok Európskeho súdu pre ľudské práva vo veci Klein proti Slovenskej republike (anglicky)